ابنیر

ابنیر نیر کا بیٹا جو ساؤل بادشاہ کے باپ قیس کا بھائی تھا۔ اِس طرح ساؤل اُس کا تایازاد بھائی تھا۔ ابنیر ساؤل کی فوج کا سپہ سالار تھا۔1 سموئیل باب 14 آیت 50 جب ساؤل داؤد کا پیچھا کر رہا تھا تو وہ اُس کے ساتھ تھا۔1 سموئیل باب 26 آیت 5 داؤد نے اسے جھڑکا تھا کیونکہ اُس نے اپنے مالک کی حفاظت کرنے میں کوتاہی کی تھی۔1 سموئیل باب 5 ساؤل کی موت کے بعد ابنیر نے اُس کے بیٹے اشبوست کو اِسرائیل کا بادشاہ بنایا۔2 سموئیل باب 2 آیت 8 ابنیر اور اُس کے آدمیوں کی جنگ داؤد اور اُس کے ملازموں کے ساتھ جبعون کے تالاب پر ہوئی۔ ابنیر کی فوج نے شکست کھائی۔ میدانِ جنگ سے پسپا ہوتے وقت عساہیل نے جو یوآب کا بھائی تھا، ابنیر کا پیچھا کیا۔ لیکن ابنیر نے اُسے ہلاک کر دیا۔2 سموئیل باب 2 آیت 12 تا 32 کچھ عرصے بعد اشبوست اور ابنیر کا جھگڑا ہو گیا۔ اِس کا یہ نتیجہ نکلا کے ابنیر داؤد کے ساتھ مِل گیا۔ جب یوآب نے سُنا تو اُس نے جاسوس سمجھتے ہوئے یا اِس بہانے کی آڑ میں ابنیر کو قتل کر کے اپنے بھائی عساہیل کے خون کا بدلہ لیا۔ داؤد نبی و بادشاہ ابنیر کی موت پر بہت افسردہ ہوئے انھوں نے کہا ”کیا تم نہیں جانتے ہو کہ آج کے دن ایک سردار بلکہ بہت بڑا آدمی اِسرائیل میں مرا ہے؟“ اُس نے اپنے جانشین کو وصیت کی کہ وہ ابنیر کے خون کا بدلہ لے۔1 سلاطین باب 2 آیت 5

 حوالہ جات 

زمرہ:ایشیا کے جنگجو
زمرہ:بائبلی مقتولین
زمرہ:شخصیات عبرانی بائبل
زمرہ:گیارہویں صدی ق م کی عبرانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مرد مقتولین
زمرہ:بیت ساؤل
زمرہ:عسکری قیادت
زمرہ:مملکت اسرائیل (متحدہ بادشاہت)
زمرہ:داؤد
زمرہ:ساؤل